open-index/open-wikipedia-markdown huggingface dataset:
कालाढूंगी

**कालाढूंगी** (Kaladhungi) भारत के उत्तराखण्ड राज्य के नैनीताल ज़िले में स्थित एक नगर है।

## विवरण
कालाढूंगी हल्द्वानी-रामनगर तथा बाजपुर-नैनीताल सड़कों के चौराहे पर हल्द्वानी से २६ किलोमीटर, नैनीताल से ३० किलोमीटर तथा बाजपुर से १९ किलोमीटर की दूरी पर स्थित है। कालाढूंगी नैनीताल जनपद की ८ तहसीलों में से एक भी है।
कालाढूंगी जिम कार्बेट का शीतकालीन आवास भी था। अब उनके कालाढूंगी स्थित बंगले को म्यूजियम बना दिया गया है। उत्तराखंड  के प्रसिद्ध शिकारी और बाद में जिम कार्बेट वन्य जीव अभ्यारण्य की स्थापना के हिमायती जिम कार्बेट ने अपनी पुस्तकों "कुमाऊं के आदमखोर" " रुद्रप्रयाग का आदमखोर तेंदुआ" "कहानी जंगल की" "माई इंडिया" आदि पुस्तकों में कालाढूंगी का विवरण दिया है। उनके विवरणों में लिखा है कि कालाढूंगी पर्वतीय ढालों के अंत में स्थित गांव था। जो कि नैनीताल की कठोर सर्दियों से बचने का उपयुक्त स्थान था, क्योंकि यहां की जलवायु तराई के इलाकों की भांति उष्ण थी। खेती हेतु पर्याप्त जमीन थी। चारों ओर घने जंगल थे। जो विविध वन्यजीवों से भरे थे। जहां अक्सर शिकारी अपने भोजन व मनोरंजन हेतु शिकार करने जाते थे। कभी कभी एक मील से भी पास कोई बाघ या तेंदुआ विचरण करता पाया जाता था। जो स्थानीय निवासियों को कोई हानि पहुंचाए बिना फिर जंगल में भाग जाते थे।

## इन्हें भी देखें
* नैनीताल ज़िला

## सन्दर्भ

श्रेणी:उत्तराखण्ड के नगर
श्रेणी:नैनीताल जिला
श्रेणी:नैनीताल ज़िले के नगर
श्रेणी:कुमाऊँ मण्डल के नगर
लालकुआँ

**लालकुआँ** (Lalkuan) भारत के उत्तराखण्ड राज्य के नैनीताल ज़िले में स्थित एक नगर है। लालकुआँ हल्द्वानी महानगर से सटा दक्षिण में स्थित एक नगर है। यह कुमाऊँ मण्डल के अंतर्गत आता है। लालकुआँ बिड़ला समूह की एक बड़ी पेपर मिल (सेंचुरी पल्प एंड पेपर) के लिए प्रसिद्ध है।

## इतिहास
जहां अब लालकुआँ नगर है, वह क्षेत्र पहले घना जंगल था। वर्ष १९२७ में जंगल को काटकर लोगों ने बसना शुरू किया। स्वतन्त्रता के बाद से ही स्थानीय लोगों ने उत्तर प्रदेश सरकार से इसे राजस्व गांव का दर्जा देने की मांग करना शुरू कर दिया। २३ दिसंबर १९७५ को लालकुआँ को राजस्व ग्राम घोषित किया गया। १९७८ में नगर के सर्वेक्षण एवं अभिलेखन की कार्यवाही शुरू की गयी, जिसमें यहां रहने वाले लोगों को खतौनी पर्ची दी गई, लेकिन अचानक उसे निरस्त कर दिया गया। १९७८ में ही लालकुआँ को नगर पंचायत का दर्जा भी दे दिया गया। राज्य गठन के बाद ३० जुलाई २००५ को उत्तराखंड सरकार ने नगर का पुन: सर्वे कराया। जिसमें नगर की पूरी भूमि का नक्शा, क्षेत्रफल, खसरा तैयार किया गया।

## भूगोल
लालकुआँ २९.०६७६१८°N ७९.५१८१८८°E के निर्देशांकों पर स्थित है। समुद्र तल से इसकी ऊंचाई २६० मीटर है। यह राष्ट्रीय राजमार्ग १०९ पर हल्द्वानी से १६ किलोमीटर, रुद्रपुर से २४ किलोमीटर, पंतनगर विमानक्षेत्र से ६ किलोमीटर तथा बरेली से ८० किलोमीटर की दूरी पर स्थित है।

## जनसांख्यिकी
२०११ की जनगणना के अनुसार लालकुआँ की जनसंख्या ७,६४४ है जिसमें से ४,१९० पुरुष हैं जबकि ३,४५४ महिलाएं हैं। ०-६ वर्ष की उम्र वाले बच्चों की संख्या १०१७ है जो कुल आबादी का १३.३०% है। नगर का लिंग अनुपात ८२४ महिलाएं प्रति १००० पुरुष है। नगर की साक्षरता दर ८३.०८% है। पुरुषों में साक्षरता लगभग ८८.७९% है जबकि महिलाओं में साक्षरता दर ७६.०५% है।

## चित्र दीर्घा

Lalkuan Junction railway station.jpg|लालकुआँ जंक्शन रेलवे स्टेशन, मुख्य भवन
Bareilly Road, Lalkuan.jpg|बरेली रोड
Century Pulp and Papers, Lalkuan.jpg|सेंचुरी पल्प एंड पेपर, लालकुआँ
Lalkuan Junction railway station 07.jpg|लालकुआँ जंक्शन रेलवे स्टेशन, प्लेटफार्म


## इन्हें भी देखें
* नैनीताल ज़िला

## सन्दर्भ

श्रेणी:उत्तराखण्ड के नगर
श्रेणी:नैनीताल जिला
श्रेणी:नैनीताल ज़िले के नगर
अस्कोट

**अस्कोट** (Askot) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक छोटी बस्ती है।

## विवरण
अस्कोट प्राचीनकाल में इसी नाम के एक राज्य की राजधानी हुआ करता था। यह डीडीहाट तहसील और कनालीछीना विकासखंड का हिस्सा है। अस्कोट यहाँ स्थित अस्कोट कस्तूरी मृग अभ्यारण्य के लिए प्रसिद्ध है, जिसकी स्थापना 1986 में कस्तूरी मृग के संरक्षण हेतु की गयी थी। यह टनकपुर-तवाघाट राष्ट्रीय राजमार्ग पर पिथौरागढ़ और धारचूला के मध्य स्थित है, और पारम्परिक कैलाश-मानसरोवर यात्रा मार्ग (दिल्ली-अल्मोड़ा-डीडीहाट-लिपुलेख) पर एक मुख्य पड़ाव है। राष्ट्रीय राजमार्ग 9 इसे कई अन्य स्थानों से सड़क द्वारा जोड़ता है।

## इन्हें भी देखें
* अस्कोट कस्तूरी मृग अभ्यारण्य
* पिथौरागढ़ ज़िला

## सन्दर्भ

श्रेणी:उत्तराखण्ड के नगर
श्रेणी:पिथौरागढ़ जिला
श्रेणी:पिथौरागढ़ ज़िले के नगर
श्रेणी:कुमाऊँ मण्डल के नगर
डीडीहाट

**डीडीहाट** (Didihat) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक नगर है। यह इसी नाम की तहसील का मुख्यालय भी है।

## विवरण
डीडीहाट उत्तराखण्ड की राजधानी देहरादून से ५२० किमी (३२० मील) की दूरी पर स्थित है। डीडीहाट नाम दो कुमाउँनी शब्दों, 'डांडी' और 'हाट' से जुड़कर बना है, जिनका अर्थ क्रमशः 'छोटी पहाड़ी' और 'बाजार' होता है। डीडीहाट 'कैलाश मानसरोवर तीर्थयात्रा' के मार्ग पर पड़ता है।

## इतिहास
वर्तमान डीडीहाट नगर ऐतिहासिक सीरा राज्य की राजधानी, सिरकोट के समीप बसा है। डीडीहाट नगर के पश्चिम में स्थित डिगताड़ के पास एक पर्वत चोटी पर सिरकोट किला था, जो सीरा के मल्ल राजाओं की राजधानी हुआ करता था। राजा हरि मल्ल के समय तक यह क्षेत्र नेपाल के डोटी साम्राज्य के अधीन था। बाद में १५८१ ईस्वी में चन्द वंश के शासक रुद्र चंद ने मल्ल राजाओं को पराजित कर इस क्षेत्र पर नियंत्रण प्राप्त किया। अभी भी प्राचीन किले और मंदिरों के कुछ अवशेष डीडीहाट में उपस्थित हैं।

## जनसांख्यिकी

२०११ की जनगणना के अनुसार, डीडीहाट नगर पंचायत की जनसंख्या ६,५२२ थी। डीडीहाट में साक्षरता दर ९१.०३% है; ९५.२०% पुरुष और ८६.४४% महिलाऐं साक्षर हैं। नगर का लिंग अनुपात ८८९ महिलाऐं प्रति १००० पुरुष है। डीडीहाट के लगभग सभी निवासी कुमाउँनी मूल के ​हैं। कुल जनसंख्या के लगभग २०.५५% लोग अनुसूचित जातियों से है, और उनकी संख्या १,३४० से अधिक है। इसके अलावा, शहर में ६४९ लोग अनुसूचित जनजातियों के हैं। डीडीहाट 'राजी' जनजाति का मूल स्थान भी है। नगर में लगभग १,४०० लोग झुग्गियों में रहते हैं। २००१ में डीडीहाट की जनसंख्या ४,८०५, और १९९१ में ३,५१४ थी।

## डीडीहाट जिला
वर्ष १९६२ में पहली बार डीडीहाट को जिला घोषित करने को लेकर संघर्ष समिति का गठन किया गया था। १९६२ से १९९२ तक डीडीहाट की जनता संघर्ष करती रही। वर्ष १९९४ में तत्कालीन मुख्यमंत्री मुलायम सिंह यादव ने डीडीहाट जिले को लेकर दीक्षित आयोग का गठन किया। एक साल में आयोग ने अपनी रिपोर्ट में डीडीहाट को जिले के लिए सभी मानक पूरा करते हुए इसके गठन की संस्तुति सरकार से की थी, लेकिन उस समय यह जिला राजनीति की भेंट चढ़ गया।

२००० में उत्तराखंड गठन के साथ ही छोटी प्रशासनिक इकाईयों को बनाने की घोषणा भाजपा एवं कांग्रेस द्वारा की गई। वर्ष २००० से २००५ तक डीडीहाट की जनता ने जिले की गठन की आस उत्तराखंड सरकारों से लगाए रखी, लेकिन जिला न बनने पर वर्ष २००५ में ३६ दिन का आमरण अनशन डीडीहाट के रामलीला मैदान में किया गया। उस समय तत्कालीन मुख्यमंत्री एनडी तिवारी ने आंदोलन को खत्म करने के लिए शीघ्र ही डीडीहाट को जिला घोषित करने की बात कही, लेकनि जिला घोषित नहीं हो पाया।

१५ अगस्त २०११ को तत्कालीन मुख्यमंत्री रमेश पोखरियाल निशंक ने डीडीहाट, रानीखेत, यमनोत्री, कोटद्वार को जिला बनाने की घोषणा की। ८ दिसंबर २०११ को शासनादेश जारी किया गया, लेकिन गजट नोटिफिकेशन न होने के कारण नए जिले अस्तित्व में नहीं आ पाए। हरीश रावत के कार्यकाल में ४ जनवरी २०१७ जिला गठन के लिए एक हजार करोड़ का कार्पस फंड स्थापित किया, लेकिन कांग्रेस के शासनकाल में भी जिले नहीं बने।

## इन्हें भी देखें
* पिथौरागढ़ ज़िला

## सन्दर्भ

श्रेणी:उत्तराखण्ड के नगर
श्रेणी:पिथौरागढ़ जिला
श्रेणी:पिथौरागढ़ ज़िले के नगर
श्रेणी:कुमाऊँ मण्डल के नगर
श्रेणी:उत्तराखण्ड में हिल स्टेशन
धारचूला

**धारचूला** (Dharchula) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक नगर है। यह इसी नाम की तहसील का मुख्यालय भी है। धारचूला की प्रमुख भाषाएँ हिन्दी, नेपाली, कुमाऊँनी, और रङ्ग ल्व (रंग भाषा) हैं। यह नेपाल की सीमा से सटा हुआ, काली नदी (शारदा नदी) के किनारे बसा हुआ है।

## इन्हें भी देखें
* पिथौरागढ़ ज़िला

## सन्दर्भ

श्रेणी:उत्तराखण्ड के नगर
श्रेणी:पिथौरागढ़ जिला
श्रेणी:पिथौरागढ़ ज़िले के नगर
श्रेणी:कुमाऊँ मण्डल के नगर
धारचूला देहात

**धारचूला देहात** (Dharchula Dehat) भारत के उत्तराखण्ड राज्य के कुमाऊँ मण्डल के पिथौरागढ़ ज़िले की धारचूला तहसील में स्थित एक गाँव है।

## इन्हें भी देखें
* धारचूला
* पिथौरागढ़ ज़िला

## सन्दर्भ

श्रेणी:उत्तराखण्ड के गाँव
श्रेणी:पिथौरागढ़ जिला
श्रेणी:पिथौरागढ़ ज़िले के गाँव
कण क्षेपण

**कण क्षेपण** (Sputtering/स्पटरिंग) वह प्रक्रिया है जिसमें एक ठोस लक्ष्य (टार्गेट) पर ऊर्जावान कणों की बमबारी करके उससे दूसरे कण निकालते हैं। यह तभी सम्भव है जब बमबारी करने वाले कणों की गतिज ऊर्जा, ऊष्मीय ऊर्जा की अपेक्षा बहुत अधिक हो (≫ 1 eV)। इस प्रक्रम का उपयोग कई कार्यों के लिये किया जाता है, जैसे- तनुफिल्म निक्षेपण (thin-film deposition), निक्षारण (etching/इचिंग) तथा वैश्लेषिक तकनीकों में।

श्रेणी:पदार्थ विज्ञान
राष्ट्रीय इस्पात निगम लिमिटेड

**राष्ट्रीय इस्पात निगम लिमिटेड** (या, विशाखपट्टणम इस्पात संयंत्र), भारत सरकार के इस्पात मंत्रालय के अधीन सार्वजनिक उद्यम है, जिसे नवरत्न की उपाधि प्राप्त है। यह 'वाइजाग स्टील' के नाम से ख्यात है। विशाखपट्टणम इस्पात संयंत्र पहला तटीय समग्र इस्पात संयंत्र है, जो गुणवत्तापूर्ण उत्पादों व ग्राहक संतुष्टि के लिए पहचाना जाता है। 

आर आई एन एल-वी एस पी ऐसा पहला समग्र इस्पात संयंत्र है, जिसे आई एस ओ 9001:2008, ओ एच एस ए एस 18001:2007 एवं आई एस ओ 14001:2004 मानकों के प्रमाणपत्र प्राप्त हैं। यह ऐसा पहला सार्वजनिक उपक्रम है, जिसे ऊर्जा प्रबंधन प्रणाली हेतु आई एस ओ 50001 एवं सॉफ्टवेअर विकास हेतु सी एम एम आई स्तर 3 का प्रमाणन प्राप्त है। आर आई एन एल-वी एस पी को संगठन में सूचना प्रौद्योगिकी–उद्यम संसाधन योजना (ई आर पी) सेवा के अंतर्गत सूचना संरक्षा प्रबंधन प्रणाली (आई एस एम एस) हेतु आई एस ओ 27001 से प्रमाणित भी किया गया है।

इसका पंजीकृत कार्यालय : राष्ट्रीय इस्पात निगम लिमिटेड (सीआईएन: U27109AP1982GOI003404), प्रशासनिक भवन, विशाखापत्तनम इस्पात संयंत्र, विशाखापत्तनम-530031, आंध्र प्रदेश, में है।

## सन्दर्भ

## इन्हें भी देखें
*विशाखापत्तनम इस्पात संयंत्र

श्रेणी:भारत की इस्पात कंपनियाँ
इण्डियन ओपिनिअन

**इण्डियन ओपिनियन** (Indian Opinion) महात्मा गाँधी द्वारा 1904 में शुरू किया गया एक समाचार पत्र था। इसके प्रथम संपादक मनसुखलाल नज़र थे।

श्रेणी:महात्मा गाँधी
श्रेणी:भारतीय स्वतन्त्रता संग्राम
2016 में भारतीय वायु सेना का विमान एएन-32 लापता

## 2016 में भारतीय वायु सेना का विमान एएन-32 लापता

चेन्नई से पोर्ट ब्लेयर जा रहे एएन32 विमान ने प्रतिदिन की तरह ताम्बरम हवाई पट्टी से माल लिया। तब इसमें विमान कर्मचारियों सहित 29 यात्री सवार थे। एएन-32 ने सुबह 8.30 बजे उड़ान भरी। इसे पोर्ट ब्लेयर 11.30 बजे पहुंचना था। लेकिन उड़ान के ठीक आधे घंटे बाद ही 9.00 बजे इसका एयर ट्रैफ़िक कंट्रोल (एटीसी) से संपर्क टूट गया जिस कारण विमान लापता हो गया था।
## सन्दर्भ

श्रेणी:हवाई दुर्घटना
अल मसूंर

ये

## अल मसूंर

अल मसूंर नसिरअलद्दीन मुहम्मद; **Al-Mansur Nasir al-Din Muhammad** (; 1189 – ‎ 1216) अय्युबिद साम्राज्य के दूसरे सुल्तान थेँ

## सन्दर्भ
१० डाउनिंग स्ट्रीट

300px|thumb|right| 10 डाउनिंग स्ट्रीट का मुख्य द्वार
250px|thumb|right|तत्कालीन प्रधानमंत्री, डेविड कैमरून, थाई प्रधानमंत्री के साथ, दस डाउनिंग स्ट्रीट के मुख्य दरवाज़े के बहार

**दस डाउनिंग स्ट्रीट**, (१०, डाउनिंग स्ट्रीट) यूनाइटेड किंगडम के प्रधानमंत्री के आधिकारिक निवास और प्रधान कार्यालय है। यह लंदन के सिटी ऑफ़ वेस्ट्मिन्स्टर में स्थित एक इमारत है, जोकी डाउनिंग स्ट्रीट पर स्थित है। इस भवन को सबसे पहले १६८४ में बनाया गया था। यह ब्रिटिश राजप्रासाद, बकिंघम पैलेस और संसद भवन, वेस्टमिंस्टर पैलेस के पास स्थित है। 10 डाउनिंग स्ट्रीट में 100 से अधिक कमरे हैं।

## इन्हें भी देखें
*ब्रिटिश संसद
*बकिंघम पैलेस
*वेस्ट्मिन्स्टर का महल
*यूनाइटेड किंगडम के प्रधानमंत्री

## सन्दर्भ

## बाहरी कड़ियाँ

* Number 10 official website
** Prime Ministers in History
** History of the building
** Virtual Tour of 10 Downing Street
* Photos from the Prime Minister's Office
* 10 Downing Street section from the *[[Survey of London]]*
** Plans of 10, 11 and 12 Downing Street (published 1931): ground; first; second and third floors

श्रेणी:यूनाइटेड किंगडम के प्रधानमंत्री
श्रेणी:सिटी ऑफ़ वेस्टमिंस्टर
पलमीरा हवाई अड्डा

पलमीरा हवाई अड्डा; **Palmyra Airport** ()  सीरिया का घरेलू हवाई अड्डा है।

## सन्दर्भ

श्रेणी:सीरिया के हवाई अड्डे
दमिश्क अंतरराष्ट्रीय हवाई अड्डा

**दमिश्क़ अंतर्राष्ट्रीय विमानक्षेत्र** (अरबी: مَطَار دِمَشْق الدَّوْلِيّ)  सीरिया की राजधानी दमिश्क़ का अंतर्राष्ट्रीय विमानक्षेत्र है।

## सन्दर्भ

श्रेणी:सीरिया के हवाई अड्डे
शैतान को पत्थर मारना

**शैतान को पत्थर मारना** ( ******) सउदी अरब के मक्का में इस्लामिक हज के हाजियों द्वारा किया जाने वाला एक भाग है। इस धार्मिक कार्य के अन्तर्गत मका के ठीक पूर्व में स्थित मीना नगर में मुस्लिम हाजी तीन दीवारों (पूर्व में स्तम्भ थे) जिन्हें *जमरात* कहा जाता है, पर पत्थर फैंकते हैं। यह हज के दौरान किये जाने वाले अत्यावश्यक तीन कार्यों में से एक है।

## सन्दर्भ

श्रेणी:इस्लाम
हामा सैन्य हवाई अड्डा

हामा सैन्य हवाई अड्डा; (**Hama Military Airport**ﻣﻄﺎﺭ ﺣﻤﺎﺓ ‏‎ ‎ﺍﻟﻌﺴﻜﺮﻱ‎) का एक सैन्य हवाई अड्डा है यह अड्डा सीरिया के हामा शहर में स्थित है। 
हवाई अड्डा औसत समुद्र तल से ऊपर 1,014 फीट (30 9 मीटर) की ऊंचाई पर स्थित है। इसमें एक डामर पक्का रनवे है। 

## सन्दर्भ

श्रेणी:सीरिया के हवाई अड्डे
भाषिका

**भाषिका** (lect) किसी भाषा या उपभाषा सतति का एक विशिष्ट रूप होती है। यह भाषा, उपभाषा, भाषा प्रयुक्ति, भाषा शैली या अन्य भाषा रूप हो सकती है। भाषाविज्ञान में किसी विशेष भाषा रूप को मानक भाषा कहकर उसे एक उच्च-प्रतीत होने वाला स्थान दिया जाता है जबकि अन्य रूपों को अक्सर उपभाषा कहकर उन्हें निम्न प्रतीत होने वाला स्थान दिया जाता है। इस कारणवश इनकी परिभाषा को लेकर भाषावैज्ञानिकों में आपसी विवाद लगा रहता है। "भाषिका" शब्द में ऐसा कोई विवाद नहीं होता और मानक भाषाएँ व उपभाषाएँ सभी भाषिका की परिभाषा में आ सकती हैं।

## इन्हें भी देखें
* English or hindi
* उपभाषा
* भाषा प्रयुक्ति

## सन्दर्भ

श्रेणी:भाषा प्रकार व शैलियाँ
श्रेणी:सामाजिक भाषाविज्ञान
भाषा प्रयुक्ति

भाषाविज्ञान में **भाषा प्रयुक्ति** (register) किसी भाषा की वह भाषिका (variety, lect) होती है जो किसी विशेष सामाजिक परिस्थिति, सामाजिक वर्ग या लक्ष्य के लिए प्रयोग हो। मसलन औपचारिक स्थितियों में हिन्दी में "आप कल आइये" या "तू कल आना" के प्रयोग को ही सही व्याकरण समझा जाता है, जबकि दो किशोर मित्रों के बीच "तू कल आइयो" का प्रयोग भी एक भिन्न भाषा प्रयुक्ति के रूप में अक्सर होता है। इसी तरह अमेरिकी अंग्रेज़ी में "आए ऐम गोइंग टू टॉक टू माए फ़ादर" (I am going to talk to my father, अर्थ: मैं अपने पिता से बात करूँगा) सभ्य समाज में प्रयोग होने वाली औपचारिक भाषा प्रयुक्ति है जबकि "आएम गोन्ना टॉक टू माए ओल्ड मैन" (I'm gonna talk to my old man) ठीक वहीं अर्थ रखने वाली अनौपचारिक प्रयुक्ति है।

## इन्हें भी देखें
* भाषिका
* उपभाषा

## सन्दर्भ

श्रेणी:प्रणालीय कार्यात्मक भाषाविज्ञान
श्रेणी:संलाप विश्लेषण
श्रेणी:व्याकरण
श्रेणी:भाषा प्रकार व शैलियाँ
श्रेणी:भाषा-द्वैत
शमीम हाशिमी

{{Infobox writer 
| name    = शमीम हाशिमी
| color    = #B0C4DE
| image    = Shamim Hashimi famous urdu poet.jpg
| imagesize  = 
| caption   = शमीम हाशिमी
| pseudonym  = *हाशिमी, शमीम*
| birth_date = 
| birth_place = सासाराम, बिहार, भारत 
| occupation = कवि
| genre    = *[[ग़ज़ल]]*
| subject   = इस्लाम, पुरानी यादों की तड़प, दर्शन, उर्दू साहित्य
| influences = Meer Taqi Meer, Amir Khusrow
}}
**शमीम हाशिमी** (उर्दू/फारसी/अरबी: شمیم ہاشمی; ) जन्म समय **सैयद मुहम्मद शमीमुद्दीन,** 14 अगस्त, 1947 को जन्मे एक उर्दू और फ़ारसी के कवि हैं।  वह मूल रूप से एक ग़ज़लकार हैं। उन्होंने अन्य रूपों में अलग-अलग मीटर में भी कविताएं लिखी हैं। 

## व्यक्तिगत जीवन
हाशिमी सासाराम, बिहार, भारत में पैदा हुआ था। उन्होंने अपनी प्राथमिक शिक्षा मदरसा खानकाह कबीरीया में प्राप्त की। उन्होंने  "आलिम" (स्नातक) 15 की उम्र में प्राप्त की और मदरसा शम्स-उल-हुदा, पटना से फाजिल (फ़ारसी और उर्दू) करने लगे। मदरसा से तालीम पूरा करने के बाद वह पटना विश्वविद्यालय में दाख़िल हुए और उर्दू भाषा और साहित्य में मास्टर की डिग्री प्राप्त की और एडुकेशन में डिप्लोमा किया। पीएचडी में उनके अनुसंधान का थीसिस एक कवि महजूर शमसी के जीवन पर था।  वह उर्दू कविता के दाग देहलवी स्कूल से संबंधित है और अब्र अहसानी गुनौरी के शागिर्दों में से एक हैं। उनका कलमी नाम शमीम हाशिमी है।

## पुरस्कार
* *साहित्य भूषण*
* *बिहार उर्दू अकादमी पुरस्कार*

## ग्रंथ सूची
पर्शियन्
* संग्रह फारसी गजल.
* "फारसी की पहली किताब"  इंटर कॉलेज (बिहार बोर्ड) और मगध विश्वविद्यालय के पाठ्यक्रम के लिए पाठ्य पुस्तक 1973.
* Taaleef "Faryaade-raghib".
* Talkheez-e-sher-ul-'ajam.
उर्दू
* ग़ज़ल संग्रह "टूटे पत्तों का दुःख"
* साहसाराम में उर्दू शायरी की इब्तदा-ओ-इरित्का 
* इंसानियत का इस्लामी तसव्वर (जिसका अर्थ है इस्लाम में मानवता के विचार)
* कुल्लियात-ए-महजूर  शमसी (महजूर शमसी की समूह रचनाएँ)

## इन्हें भी देखें
* इस्लाम
* फारसी कवियों और लेखकों की सूची
* उर्दू भाषा के कवियों की सूची
* उर्दू कविता
* मुस्लिम दार्शनिकों की सूची
* ग़ालिब अकादमी, नई दिल्ली

## सन्दर्भ

श्रेणी:1947 में जन्मे लोग
श्रेणी:भारतीय मुस्लिम
श्रेणी:जीवित लोग
श्रेणी:उर्दू शायर
श्रेणी:फ़ारसी साहित्यकार
श्रेणी:बिहार के लोग
दीर ईज जोर हवाई अड्डा

## दीर ईज जोर हवाई अड्डा

दीर ईज जोर हवाई अड्डा; **Deir ez-Zor Airport** ()  सीरिया का एक घरेलू हवाई अड्डा है।
## सन्दर्भ

श्रेणी:सीरिया के हवाई अड्डे
फोन्तना सेतु

frame|right|फोन्तना सेतु (Fontana bridge)
**फोनतना सेतु** (Fontana bridge) एक प्रकार का सेतु परिपथ है जिसका सहायता से ऐसा धारा स्रोत बनाया जा सकता है जिसकी बैंडविथ अधिक हो। इसे 'कम्पेन्सेटेड करेन्ट इञेक्शन सर्किट' भी कहते हैं। इसका आविष्कार इटली के गिओर्गियो फोन्ताना (Giorgio Fontana) ने 2003 में किया था। इसका विशद वर्णन  में दिया हुआ है।

इसमें वोल्टता को धारा में बदलने वाला एक परिपथ होता है। इसमें धनात्मक और ऋणात्मक फीडबैक दोनों उपयोग में लिये जाते हैं। इस परिपथ की यह भी विशेषता है कि यह उपयोगी लोड Z_{S} के समान्तर आने वाले अदृष्य प्रतिबाधा (parasitic impedance) Z_{P} का कम्पेन्सेशन भी करता है। इसका यह गुण विद्युतयांत्रिक संसूचक (ट्रान्सड्यूसर) बनाने में बहुत उपयोगी है।

संतुलन की स्थिति में,

:Z_{1} Z_{3} = Z_{P} Z_{2}

हो तो,

:I_{S} = V_{IN}\frac{Z_{P}+Z_{1}}{Z_{P}Z_{1}}

## सन्दर्भ


श्रेणी:सेतु परिपथ
सेतु परिपथ

**सेतु परिपथ** (bridge circuit ) या **एच-परिपथ** एक ऐसा विद्युत परिपथ है जिसमें दो शाखाएँ (जो प्रायः समान्तर होतीं हैं), तथा एक तीसरी शाखा इन दो शाखाओं के बीच 'सेतु' बनाती है। 
सेतु परिपथ बहुत उपयोगी सिद्ध हुए हैं। इनके कुछ उपयोग ये हैं- मापन, फिल्टरन तथा शक्ति-परिवर्तन (power conversion) आदि।

## प्रमुख सेतु

श्रेणी:सेतु परिपथ
लोकनायक फाउण्डेशन

**लोकनायक फाउण्डेशन** की स्थापना भारतीय साहित्य के क्षेत्र में उत्कृष्ट कार्य करने वाले लोगों की पहचान करने और उन्हें पुरस्कृत करने के लिये की गयी है। यह फाउण्डेशन प्रतिवर्ष १८ जनवरी को पुरस्कार प्रदान करता है। १८ जनवरी तेलुगु सिनेमा तथा राजनीति के महारथी नन्दमूरि तारक रामाराव और हिन्दी के प्रसिद्ध कवि हरिवंश राय बच्चन की पुण्यतिथि है। 

## बाहरी कड़ियाँ
*'''लोकनायक फाउण्डेशन''' का जालघर

श्रेणी:भारतीय फाउण्डेशन
द्विधात्विक संक्षारण

अंगूठाकार|स्टेनलेस स्टील के नट-बोल्ट के सम्पर्क में लगे अन्य पदार्थ के वाशर संक्षारित हो गये हैं।
**द्विधात्विक संक्षारण** या **गैवानिक संक्षारण** (bimetallic corrosion या Galvanic corrosion) एक विद्युतरासायनिक प्रक्रिया है जिसमें परस्पर सटाकर रखीं गयी दो धातुओं में से होकर विद्युत धारा बहती है तो उनमें से एक संक्षारण होती है और दूसरी नहीं। इसी गैवानिक अभिक्रिया का उपयोग करते हुए प्राथमिक सेल कार्य करते हैं (वोल्टता उत्पन्न करते हैं)। 

## सन्दर्भ
श्रेणी:संक्षारण
अक्षर 2016

**अक्षर २०१६** एक शब्द संसाधक सॉफ्टवेयर है।

## प्रमुख विशेषताएँ
* हिंदी, गुरुमुखी, शाहमुखी और अंग्रेजी लिपि में लिखने की सुविधा
* प्रत्येक लिपि में दर्जनों कीबोर्ड में लिखने की सुविधा
* कीबोर्ड लेआउट से हिंदी यूनिकोड टाइपिंग की सुविधा जो विंडोज़ 10 में शानदार काम करता है।
* इसमें हिंदी का अंतर्निर्मित वर्तनी जांचक (स्पेल चेकर) भी है।
* कई लिपियों (देवनागरी, गुरुमुखी) के पुराने फॉण्ट में लिखी सामग्री को यूनिकोड में बदलने की सुविधा
* ट्रांसलिट्रेशन की सुविधा - हिंदी में - यूनिकोड देवनागरी से रोमनागरी तथा इसके उलट.
* शब्द से अंक तथा अंक से शब्द परिवर्तन की सुविधा
* डिक्शनरी सुविधा
* अंग्रेज़ी टैक्स्ट से स्पीच सुविधा
* ऑनस्क्रीन कीबोर्ड सुविधा
* अंतर्निर्मित कैरेक्टर मैप
* अनुवाद सुविधा (पंजाबी-हिंदी-उर्दू-मालवी)
* अंग्रेजी, उर्दू, पंजाबी (गुरुमुखी) में ओसीआर ( ऑप्टिकल कैरेक्टर रीकग्नीशन) की सुविधा

## बाहरी कड़ियाँ
*Akhar 2016: Indic Word Processor
*'''अक्षर''' - यूनिकोड हिंदी रेमिंगटन कुंजीपट युक्त बहुभाषी, बहु-सुविधा युक्त भारतीय भाषायी शब्द संसाधक 

श्रेणी:शब्द संसाधन सॉफ्टवेयर
मछली का तेल

अंगूठाकार|मछली के तेल के कैप्सूल
मछली के ऊतकों से निर्मित तेल **मछली का तेल** (Fish oil) कहलाता है। मछली के तेल में ओमेगा-३ वसा अम्ल (EPA तथा DHA) होते हैं जो शरीर के शोथ (inflammation) को कम करते हैं। इनके अन्य स्वास्थ्य लाभ भी हैं। किन्तु यह बात अभी तक सिद्ध नहीं की जा सकी है कि मछली के तेल के सेवन से हृदयाघात नहीं होता।

श्रेणी:मत्स्य उत्पाद
श्रेणी:खाद्य पूरक
मानक भाषा

**मानक भाषा** (standard language) किसी भाषा की वह भाषा प्रयुक्ति या भाषिका होती है जो किसी समुदाय, राज्य या राष्ट्र में सम्पर्क भाषा का दर्जा रखे और लोक-संवाद में प्रयोग हो। इन भाषाओं को अक्सर एक मानकीकरण की प्रक्रिया से गुज़ारकर मानक बना दिया जाता है, जिसमें उनके लिये औपचारिक व्याकरण, शब्दकोशों और अन्य भाषावैज्ञानिक कृतियों का गठन व प्रकाशन किया जाता है। कोई मानक भाषा बहुकेन्द्रीय (pluricentric) या एककेन्द्रीय (monocentric) हो सकती है। अरबी, अंग्रेज़ी, फ़ारसी, जर्मन और फ़्रान्सीसी जैसी भाषाएँ बहुकेन्द्रीय हैं, यानि उनके एक से अधिक मानक रूप हैं। इनके विपरीत रूसी, इतालवी और जापानी जैसी कई भाषाएँ एककेन्द्रीय हैं।

## इन्हें भी देखें
* बहुकेन्द्रीय भाषा
* भाषा प्रयुक्ति
* भाषिका
* उपभाषा

## सन्दर्भ

श्रेणी:भाषा
श्रेणी:भाषा-विज्ञान
श्रेणी:सामाजिक भाषाविज्ञान
श्रेणी:भाषा प्रकार व शैलियाँ
*
श्रेणी:भाषा-द्वैत
श्रेणी:उपभाषा विज्ञान
बहुकेन्द्रीय भाषा

**बहुकेन्द्रीय भाषा** (pluricentric language) ऐसी भाषा होती है जिसके एक से अधिक मानक भाषा रूप हों, जो कि अक्सर अलग देशों में आधारित होते हैं। मसलन जर्मन भाषा के जर्मनी व ऑस्ट्रिया, अंग्रेज़ी के ब्रिटेन, अमेरिका व ऑस्ट्रेलिया, कोरियाई के उत्तर कोरिया व दक्षिण कोरिया और पुर्तगाली के पुर्तगाल व ब्राज़ील में अलग-अलग मानक रूप हैं। इनके विपरीत रूसी और जापानी जैसी कई भाषाएँ एककेन्द्रीय (monocentric) होती हैं।

## इन्हें भी देखें
* मानक भाषा
* भाषा प्रयुक्ति

## सन्दर्भ

श्रेणी:भाषा प्रकार व शैलियाँ
श्रेणी:मानक भाषाएँ
डेविड फेरियर

अंगूठाकार
**सर डेविड फेरियर** (Sir David Ferrier, सन् १८४३-१९२८) अंग्रेज तंत्रिकाविद (Neurologist) थे। 

इनका जन्म १८४३ ई. में ऐबरडीन के समीप हुआ था। एडनबरो विश्वविद्यालय से १८७०ई. में इन्होंने एम.डी. की उपाधि प्राप्त की। १८७३ ई. में मस्तिष्क पर विद्युत् प्रभाव संबंधी प्रयोग कर इन्होंने सिद्ध किया कि कॉरटेक्स के किसी विशिष्ट भाग को उत्तेजित करने से शरीर की कोई विशेष पेशी या पेशियों का समूह प्रभावित होता है और कॉरटेक्स के उस भाग को शल्यक्रिया द्वारा निकाल देने पर उस भाग से संबंधित शरीर के अंगों में पक्षाघात हो जाता है। 'मस्तिष्क के कार्य' और 'प्रमस्तिष्कीय रोगों का स्थानीकरण' नामक पुस्तक में फेरियर ने उपर्युक्त प्रयोग का वर्णन किया है। १८८१ ई. में अन्तरराष्ट्रीय् मेडिकल कांग्रेस ने उपर्युक्त अनुसंधान को मान्यता प्रदान की। बाद में इस अनुसंधान के आधार पर अर्बुद की शल्यक्रिया सफलतापूर्वक की गई। ये १८९० ई. में रॉयल सोसाइटी के रॉयल पदक तथा १९११ ई. में सर की पदवी से सम्मानित हुए।

## सन्दर्भ
श्रेणी:तंत्रिकाविद
फ्रांसिस प्रथम (फ्रांस का राजा)

**फ्रांसिस प्रथम** (१४९४-१५४७) फ्रांस का राजा जो वैलोई के चार्ल्स का पुत्र था। सन् १४९८ में लूई बारहवें के सिंहासनारूढ़ होने पर फ्रांसिस राज्य का संभावित उत्तराधिकारी मान लिया गया। सन् १५१९ में वह रोमन साम्राज्य के सिंहासन के लिए उम्मीदवार बना। इस पद पर चार्ल्स पंचम के चुन लिए जाने पर दोनों नरेशों में जो प्रतिद्वंद्विता प्रारंभ हुई, उसके परिणामस्वरूप १५२१-२९, १५३६-३८ और १५४२-४४ के युद्ध हुए। १५२५ के इटैलियन अभियान में बहादुरी से लड़ने के बाद पेविया नामक स्थान में उसे गहरी शिकस्त उठानी पड़ी। वह बंदी बना लिया गया और अपमानजनक संधि पर हस्ताक्षर होने के बाद ही उसे छुटकारा मिला। 

वह बड़ी ही ढुलमुल नीति और अस्थिर विचारों का व्यक्ति था। उसके शासन काल में राज्य के अधिकारों और शक्ति में वृद्धि हुई। स्टेट्स जनरल (जनता, अमीरों तथा चर्च के प्रतिनिधियों की सभा) की बैठक बुलाई नहीं जाती थी और 'पार्लमेंट' के विरोध की परवाह नहीं की जाती थी। उसके खर्चीलेपन पर कोई नियंत्रण न था और अपनी प्रेमिकाओं तथा कृपापात्रों को उपहार तथा पेंशन आदि देकर वह मनमाना द्रव्य उड़ाया करता था जिससे प्रजा पर शासन का भार बढ़ता जाता था। वह साहित्यप्रेमी अवश्य था और विद्वानों का आदर करता था जिनमें उसके प्रशंसकों की कमी न थी।

श्रेणी:फ्रांस के राजा
नोरंगपुरा खेतड़ी

नोरंगपुरा खेतड़ी तहसील के दक्षिण पश्चिम में स्थित एक गाँव है इस गाँव की जनसँख्या लगभग 5000 हजार है !यह गाँव कतली नदी के किनारे स्थित पर है !इस गावं के दक्षिण दिशा में एक प्राचीन बूढ़ गाँव था जिसमे एक बालाजी का मंदिर स्थित है इस मंदिर से पता चलता है की यह गाँव हजारो वर्ष पुराना है !इस गाँव में प्राचीन सभ्यता के निशान उपलब्ध है !आज यह मंदिर अपनी चमत्कारिक सकती के कारण आस पास में खूब विख्यात हो रहा है इस मंदिर में एक मूर्ति है जिस पर लिखा हुवा है की एक हजार वर्ष पहले यहाँ श्री नारायण दास नामक साधु ने इस मंदिर की स्थापना करवाई थी

## सन्दर्भ
श्रेणी:झुंझुनू ज़िले के गाँव
फ्रांसिस प्रथम (पवित्र रोमन सम्राट)

**फ्रांसिस प्रथम** (Francis I ; (, ; 8 दिसम्बर 1708 – 18 अगस्त 1765) पवित्र रोमन सम्राट तथा तस्कानी (Tuscany) का ग्रन्ड ड्यूक था। 

## सन्दर्भ

श्रेणी:पवित्र रोमन सम्राट
द्वितीय फ्रांसिस

* द्वितीय फ्रांसिस (पवित्र रोमन सम्राट)

*द्वितीय फ्रांसिस (फ्रांस का राजा)
चौंरीखर्क

**चौंरीखर्क** नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है।


Chheplung to Chhuthawa-10-Thado Koshi-Bruecke-3 Tragtiere-2007-gje.jpg|Chheplung
Chhuthawa-12-Gebetsmuehle-2007-gje.jpg|Chhuthawa
Chhuthawa-16-Steinmetz-2007-gje.jpg|Chhuthawa
Phakding-02-Yeti-Mountain-House-2007-gje.jpg|Phakding
Phakding-44-Kinder-2007-gje.jpg|Phakding
Dudh Koshi Valley, Jorsale, Children of Nepal.jpg|Jorsale
Dudh Koshi Valley, Sherpa, Nepal.jpg|Jorsale
Phakding-Namche-36-Monju-Waschen-2007-gje.jpg|Monju
Phakding-Namche-63c-Larja-Bruecke-2007-gje.jpg|Larja
Phakding-Namche-84-Weg-2007-gje.jpg|


## सन्दर्भ

## बाहरी कड़ियाँ

श्रेणी:नेपाल के क्षेत्र
द्वितीय फ्रांसिस (फ्रांस का राजा)

**फ्रांसिस द्वितीय** (Francis II ; ( ; 19 जनवरी 1544 – 5 दिसम्बर 1560) फ्रांस का राजा था (1559 से 1560 तक)। 

श्रेणी:फ्रांस के राजा
अल अजीज उथमान

अल मलिक अल अजीज उथमान इब्ने सलाउद्दीन; **Al-Malik al-Aziz Uthman ibn Salah ad-Din Yusuf** (1171-29 नवंबर 1198) एक कुर्द मुस्लिम शासक और मिस्र के दूसरे अय्यूबिद सुल्तान थे। वह सुल्तान सलाउदिन के दूसरे पुत्र थे म्रत्यु से पहले सुल्तान सालादिन ने अपने परिवार में अपने प्रभुत्व को विभाजित कर दिया था: अल-अफदल ने फिलिस्तीन और सीरिया प्राप्त किया , अल-अजीज को मिस्र का शासक बना दिया गया, अल-जहरीर ने अलेप्पो को प्राप्त किया, अल-आदिल को कराक और शॉबक मिला, और तुरान-शाह ने यमन को बरकरार रखा।  हालांकि, अल-आदिल सीरिया, अपर मेसोपोटामिया, मिस्र और अरब के अविवादित शासक बनने के बीच भी विवाद फैल गया। अल-अजीज उथमान अपने पिता की सफल स्थिति में थे और 1193 और 1198 के बीच पूरे साम्राज्य पर शासन किया था।

## सन्दर्भ

श्रेणी:सुल्तान
द्वितीय फ्रांसिस (पवित्र रोमन सम्राट)

**फ्रांसिस द्वितीय** (१७६८-१८३५) पवित्र रोमन साम्राज्य का अंतिम शासक था, जो लिओपोल द्वितीय का पुत्र था। 

पिता की मृत्यु के बाद सन् १७९२ में गद्दी पर बैठा। शासन के प्रारंभ में ही उसे फ्रांस के साथ युद्ध में संलग्न होना पड़ा जिसमें उसकी हार हुई और उसे नीदरलैंड तथा लोंबार्डी का क्षेत्र खाली कर देना पड़ा। शीघ्र ही उसे दूसरी बार फ्रांस से युद्ध करना पड़ा। इसमें भी उसकी पराजय हुई और उसे राइन नदी के तटवर्ती इलाके से हट जाना पड़ा। तीसरी बार के युद्ध में भी उसे कुछ और भूभाग से हाथ धोना पड़ा। अब उसने पवित्र रोम साम्राज्य के शासक की उपाधि छोड़ दी और अपने आप को **फ्रांसिस प्रथम** के नाम से आस्ट्रिया का सम्राट् घोषित किया। सन् १८१० मे उसने नेपोलियन के साथ अपनी लड़की मेरी लूई का विवाह करना स्वीकार कर लिया, जिससे कुछ समय के लिए उसे लड़ाइयों और संघर्षों से कुछ अवकाश मिल गया। फिर भी १८१३ में उसने फिर उन देशों का साथ दिया जो नेपोलियन का विरोध कर रहे थे। १८१५ मे हुई संधियों के परिणामस्वरूप उसे खोए हुए राज्य का बहुत सा भाग वापस मिल गया। इसके बाद मृत्युपर्यन्त वह शांतिपूर्वक शासन करता रहा।

श्रेणी:पवित्र रोमन सम्राट
पतंजलि फुड्स

**पतंजलि फूड्स** या **पतंजलि फूड्स लिमिटेड** *([[अंग्रेजी]]: Patanjali Foods Limited)* जो भारत की एक खाद्य प्रसंस्करण कंपनी है। इसका मुख्यालय इंदौर, मध्य प्रदेश में स्थित है और यह पतंजलि आयुर्वेद लिमिटेड की सहायक कंपनी है। कंपनी खाद्य तेल, सोया उत्पाद, बिस्कुट, नूडल्स और अन्य एफएमसीजी उत्पादों का निर्माण करती है।

## इतिहास
पतंजलि फूड्स लिमिटेड, पहले *रुचि सोया इंडस्ट्रीज लिमिटेड* के नाम से जानी जाती थी, जिसकी स्थापना 1986 में हुई थी। दिसंबर 2019 में पतंजलि आयुर्वेद ने इसे अधिग्रहित किया। 2022 में कंपनी का नाम बदलकर पतंजलि फूड्स लिमिटेड रखा गया।  

## उत्पाद
कंपनी के प्रमुख उत्पाद इस प्रकार हैं:
* खाद्य तेल: सोया तेल, सूरजमुखी तेल, मूंगफली तेल
* सोया उत्पाद: सोया आटा, सोया बीन, सोया चंक्स
* बिस्कुट और नूडल्स
* अन्य एफएमसीजी उत्पाद

## वित्तीय प्रदर्शन
विभिन्न वित्तीय रिपोर्टों के अनुसार, कंपनी ने समय-समय पर अपने राजस्व और लाभ में वृद्धि दर्ज की है।  

## विवाद
कंपनी के कुछ उत्पादों पर भारतीय खाद्य सुरक्षा और मानक प्राधिकरण *(FSSAI)* द्वारा समय-समय पर परीक्षण और रिट्रीवल आदेश दिए गए हैं।  

## इन्हें भी देखें
*पतंजलि फूड एवं हर्बल पार्क

श्रेणी:भारतीय कंपनियाँ

## संदर्भ

श्रेणी:भारतीय खाद्य प्रसंस्करण कंपनियाँ
श्रेणी:पतंजलि समूह
श्रेणी:मध्य प्रदेश स्थित कंपनियाँ
फ्रांसिस जोजेफ प्रथम (आस्ट्रिया)

**फ़्रैंज़ जोसेफ़ कार्ल** (, ; 18 अगस्त 1830 – 21 नवम्बर 1916), आस्ट्रिया का सम्राट तथा हंगरी, क्रोशिया और बोहेमिया का राजा था।  1 मई 1850 से 24 अगस्त 1866 तक वह जर्मन कानफेडरेशन का अध्यक्ष भी रहा। आस्ट्रिया और हंगरी का सबसे लम्बी अवधि तक वह शासक था। इसके साथ ही यूरोपीय इतिहास का तृतीय सर्वाधिक लम्बी अवधि तक शासन करने वाला राजा था। 

फ्रांसिस जोज़ेफ़ के पिता का ना फ्रांसिस चार्ल्स था। उसकी शिक्षा धार्मिक वातावरण में बड़ी कठोरता से हुई। १८४८ ई. की यूरोपीय क्रांति के समय उसने रेडेट्ज़्की के नेतृत्व में इटली में सैनिक सेवा की। जब इस क्रांति का दमन कर दिया गया ते श्वार्जनवर्ग के नेतृत्व में एक प्रतिक्रियावादी मंत्रिमंडल बना। उसने फर्डिनंड प्रथम को सिंहासन छोड़ने का परामर्श दिया और उसके भतीजे फ्रांसिस जोज़ेफ़ को सम्राट् बनाया (२ दिसंबर, १८४८ ई.)। इस मंत्रिमंडल ने जर्मनी, इटली और हंगरी में, जो साम्राज्य के भाग थे, दमन का चक्र चलाया और आस्ट्रिया की संसद के अधिकार भी छीन लिए। फ्रांसिस जोज़ेफ़ ने सारी राजसत्ता अपने हाथ में ले ली।

असंतोष को दूर करने के लिए उसने १८६० ई. में प्रांतीय विधानमंडलों को कुछ अधिकार दिए। १८६१ में उसने केंद्रीय संसद् की स्थापना की जिसको सभी प्रांतों से पारित कानूनों को स्वीकृत या अस्वीकृत करने का अधिकार दिया। इसके फलस्वरूप प्राय: सभी जर्मन प्रांत आस्ट्रिया के साम्राज्य से अलग हो गए और स्लाव जाति ने संघीय शासन की स्थापना की मांग की। ऐसी दशा में फ्रांसिस जोज़ेफ़ ने १८६७ में हंगरी से समझौता किया जिससे उसे आंतरिक मामलों में बहुत अधिकार मिल गए।

जब १८७८ ई. में रूस ने टर्की पर अपना आधिपत्य जमाना चाहा तो ब्रिटेन के साथ फ्रांसिस जोजेफ़ ने भी इसका विरोध किया क्योंकि उसे भय था कि यदि स्लाव जाति को इस प्रकार प्रोत्साहन मिला तो उसका साम्राज्य छिन्न भिन्न हो जाएगा। बर्लिन सम्मेलन में आस्ट्रिया को टर्कीं के तीन प्रदेश प्रबंध करने के लिए मिले। १९०८ ई. में आस्ट्रिया ने इनमें से दो बोलिविया और हस्त्रिगोविना को अपने साम्राज्य में मिला लिया।

१८८०-९० के बीच साम्राज्य के अनेक प्रांतों ने स्वायत्त शासन की माँग की किंतु फ्रांसिस जोज़ेफ़ ने उनकी इस मांग को स्वीकार न किया। संवैधानिक शासन में उसकी बिलकुल आस्था न थी। साम्राज्य की जातियों को संगठित रखना वह अपना प्रमुख कर्त्तव्य समझता था। उसी के भतीजे आर्क ड्यूक फ्रांसिस फर्डिनंड की १९१४ में हत्या के फलस्वरूप प्रथम विश्वयुद्ध प्रारंभ हुआ। वह जर्मन जाति से पूर्ण सहानुभूति रखता था, अत: उसने विश्वयुद्ध में जर्मनी की पूर्ण सहायता की।

## सन्दर्भ

श्रेणी:आस्ट्रिया के राजा
पीटर गिलेस्पी

**पीटर गिलेस्पी**  (जन्म १९७४–) एक आयरलैण्ड क्रिकेट टीम के खिलाड़ी है जो वनडे में खेलते हैं। गिलेस्पी दाईने हाथ के बल्लेबाज़ और दाईने ही हाथ के गेंदबाज़ है। इन्होंने अपने अंतरराष्ट्रीय कैरियर की शुरुआत १३ जून २००६ को की थी। 

## सन्दर्भ

श्रेणी:आयरलैण्ड के क्रिकेट खिलाड़ी
श्रेणी:जीवित लोग
श्रेणी:1974 में जन्मे लोग
श्रेणी:आयरलैंड के लोग
ट्रेंट जॉन्सटन

डेविड **ट्रेंट जॉन्सटन**  (जन्म 29 अप्रैल १९७४) जो कि कि ज्यादातर ट्रेंट जोंस्टन के नाम से ही जाने जाते हैं। इनका जन्म २९ अप्रैल १९७४ को ऑस्ट्रेलिया मन हुआ था लेकिन खिलाड़ी आयरलैण्ड क्रिकेट टीम के बन गए। जॉन्सटन ने अपने अंतरराष्ट्रीय क्रिकेट कैरियर की शुरुआत १३ को इंग्लैण्ड क्रिकेट टीम के खिलाफ की थी।
 जॉन्सटन दाईने हाथ से गेंदबाज़ी और बल्लेबाज़ी करते हैं।

## सन्दर्भ

श्रेणी:आयरलैण्ड के क्रिकेट खिलाड़ी
श्रेणी:जीवित लोग
श्रेणी:1974 में जन्मे लोग
श्रेणी:हरफनमौला खिलाड़ी
इन्दापुर तहसील

**इंदापुर तहसील**  एक तहसील यानी तालुका है जो भारतीय राज्य महाराष्ट्र के पुणे ज़िले के अंतर्गत आती है।

## सन्दर्भ

श्रेणी:पुणे ज़िले की तहसीलें
श्रेणी:पुणे
भीम ऐप

**भीम ऐप** (BHIM-Bharat Interface for Money) वित्तीय लेनदेन हेतु भारत सरकार के उपक्रम भारतीय राष्ट्रीय भुगतान निगम द्वारा आरम्भ किया गया एक मोबाइल ऐप है। इस ऐप का तन्त्रांश बिना अंतरजाल के प्रयुक्त किया जा सकता है। अभी यह ऍप केवल हिन्दी व अंग्रेज़ी भाषा में एंड्रॉइड प्रचालन तंत्र के लिए उपलब्ध है, परंतु शीघ्र ही अन्य भारतीय भाषाओं एवं आईओएस के लिए इसका विमोचन किया जाएगा। भविष्य में दूरभाष या अंतरजाल संयोजकता के बिना भी इसका उपयोग लेनदेन के लिए किया जा सकेगा।

## नामकरण व अन्य जानकारी
इस ऐप का नामकरण भीमराव अम्बेडकर के नाम पर किया गया है। आंग्ल भाषा में यह 'Bharat Interface for Money' के लिए परिवर्णी शब्द है। इसका विमोचन प्रधान मंत्री श्री नरेन्द्रभाई मोदी ने वि॰सं॰२०७३ पौष १५ के दिन किया। इसके प्रयोगकर्ता नोटबंदी के बाद आयोजित की गयी लकी ग्राहक योजना के तहत पुरस्कार जीत सकते हैं। आंबेडकर जयंती पर मेगा ड्रा निकाल कर महाविजेता का नाम घोषित किया जाएगा।

## उपयोग करने की प्रक्रिया
स्मार्टफोन में इनस्टॉल करने के बाद इसे खोलें, अपने बैंक से पंजीकृत मोबाइल नंबर से लॉगिन करें एवं अपना कूटशब्द सेट करें। आपका अंगूठा भी कूटशब्द का काम कर सकता है। किसी अन्य व्यक्ति को पैसे भेजने के लिए उसका पंजीकृत मोबाइल नंबर वेरीफाई करें। फिर आप उसे अपना यूनिफाइड पेमेंट इंटरफेस (यूपीआय) पिन डाल कर पैसे भेज सकते हैं। अगर आपके पास अंतरजाल संयोजकता नहीं है, तो फोन से अनस्ट्रक्चर्ड सप्लिमेंटरी सर्विस डेटा (यूएसएसडी) कोड *99# डायल करें।

## प्रतिभागी बैंक
भीम ऍप में आप लगभग सभी भारतीय बैंक खातों को इस्तमाल कर सकते है। भीम का प्रयोग करने के आप लिए इनमे से किसी भी बैंक का खाता प्रयुक्त कर सकते हैं:-

* आंध्रा बैंक
* आईडीएफसी बैंक
* आईडीबीआई बैंक
* आईसीआईसीआई बैंक
* आरबीएल बैंक
* इंडसइंड बैंक
* इंडियन ओवरसीज बैंक
* इंडियन बैंक
* इलाहाबाद बैंक
* एक्सिस बैंक
* एचडीएफसी बैंक
* ओरिएंटल बैंक ऑफ कॉमर्स
* करुर वैश्य बैंक
* कर्नाटक बैंक
* केनरा बैंक
* कैथोलिक सीरियन बैंक
* कोटक महिन्द्रा बैंक
* डीसीबी बैंक
* देना बैंक
* पंजाब नेशनल बैंक
* फेडरल बैंक
* बैंक ऑफ इंडिया
* बैंक ऑफ बड़ौदा
* बैंक ऑफ महाराष्ट्र
* यूनाइटेड बैंक ऑफ इंडिया
* यूनियन बैंक ऑफ इंडिया
* विजया बैंक
* साउथ इंडियन बैंक
* सिंडिकेट बैंक
* सेंट्रल बैंक ऑफ इंडिया
* स्टेट बैंक ऑफ इंडिया
* स्टैंडर्ड चार्टर्ड बैंक

## भाषा
भीम ऍप फिलहाल 12 भाषाओं का समर्थन करता है। नए अपडेट के बाद यह कुल 12 भाषाओ में उपलब्ध है इंग्लिश, हिं
दी, मलयालम, तमिल, तेलगु, मराठी, गुजराती, पंजाबी, कन्नड़, बंगाली, असामी एवं उड़िया।

## स्थानांतरण सीमाएं
१. आप प्रति देय राशि २०,००० रुपये प्रेषित कर

सकते है।

२. प्रति दिन की प्रेषण राशि सीमा अधिकतम ४०,००० रुपये हैं।

३. प्रति दिन किसी बैंक से अत्यधिक २० बार पैसा प्रेषित किया जा सकता है।

## सन्दर्भ

## बाहरी कड़ियाँ
* सामान्य प्रश्न
* गूगल प्लेस्टोर पर भीम ऍप डाउनलोड
* गूगल प्ले स्टोर पर भारत का सबसे लोकप्रिय ऐप बना 'भीम'
* लॉन्च होते ही सुपरहिट हुआ मोदी का 'भीम' एप, 30 लाख से ज्यादा डाउनलोड
* भीम के मुकाबले पेटीएम, क्या फायदे का है ये ऐप...
* How BHIM app has transformed the country's digital payment ecosystem (जनवरी २०१८)

श्रेणी:मोबाइल एप्प
श्रेणी:भारत में बैंकिंग
श्रेणी:भारत में भुगतान और निपटान प्रणालियाँ
श्रेणी:भारतीय राष्ट्रीय भुगतान निगम
श्रेणी:भारत में नकदरहित लेनदेन
श्रेणी:भारत में मोबाईल बैंकिंग
मकराना

**मकराना** (Makrana) भारत के राजस्थान राज्य के  डीडवाना - कुचामन जिले में स्थित एक नगर है। यह एक तहसील भी है, जिसमें १३६ से अधिक गाँव शामिल हैं। यह डीडवाना-कुचामन  ज़िले की सबसे बड़ी तहसील है। ये एक मार्बल सीटी के नाम से भी जाना जाता हैं मकराना मार्बल बड़े बड़े मन्दिर और मस्जिद  जैसी पवित्र स्थानों मैं भी लगाया जाता है ताजमहल जैसी जगह पे मकराना का मार्बल ही लगा है और इसे संगमरमर के नाम से भी जाना जाता है

## संगमरमर
मकराना यहाँ के श्वेत पत्थर और संगमरमर के लिए प्रसिद्ध है। मकराना के संगमरमर का उपयोग ताजमहल के निर्माण में किया गया था। मकराना बड़ा कस्बा है, जिसमें विभिन्न स्थानों पर संगमरमर का खनन किया जाता है। यहाँ के निवासियों का मुख्य व्यवसाय संगमरमर खनन है।

## इन्हें भी देखें
* नागौर ज़िला

## सन्दर्भ

श्रेणी:राजस्थान के शहर
श्रेणी:नागौर ज़िला
श्रेणी:नागौर ज़िले के नगर
अपोलो 7

## गैलरी

File:Apollo 7 crew during water egress training.jpg|पानी निकास प्रशिक्षण के दौरान चालक दल
File:Apollo 7 photographed in flight by ALOTS (68-HC-641).jpg|उड़ान में अपोलो 7
Image:AS07-3-1545.jpg|अपोलो 7 एस-4बी कक्षा में रॉकेट चरण
File:Saturn IB Second Stage with open LM adapter.jpg| एस-4बी चरण की दूर के दृश्य
Image:Apollo_7_Florida.jpg|अपोलो 7 से फ्लोरिडा के दृश्य
File:Apollo 7 recovery with SH-3 Sea King 1968.jpg|एक चालक दल के सदस्य वसूली हेलीकाप्टर में फहराया जा रहा है
Image:The Apollo 7 crew is welcomed aboard the USS Essex.jpg|चालक दल का स्वागत
Image:Załoga Apollo 7 68PC-0211-m.jpg|वसूली के बाद चालक दल


## इन्हें भी देखें

## सन्दर्भ

श्रेणी:अपोलो कार्यक्रम
श्रेणी:अमेरिका के चन्द्र अभियानों की सूची‎
अपोलो 8

## इन्हें भी देखें

## सन्दर्भ

श्रेणी:अमेरिका के चन्द्र अभियानों की सूची‎
अपोलो 9

## इन्हें भी देखें

## सन्दर्भ

श्रेणी:अपोलो कार्यक्रम
श्रेणी:अमेरिका के चन्द्र अभियानों की सूची‎
त्सारवादी एकतन्त्र

**त्सारवादी एकतन्त्र** (, प्रतिलिपि. *tsarskoye samoderzhaviye*) का सन्दर्भ एकतन्त्र (फिर पूर्ण राजतन्त्र) के एक प्रकार से है, जो मॉस्को की ग्रैंड डची के लिए विशिष्ट था व जो बाद में रूस का त्सारराज्य और रूसी साम्राज्य बन गया।
इस में, सारी शक्ति और सम्पत्ति त्सार द्वारा नियन्त्रित और (वितरित) होती हैं। इन त्सारों के पास संवैधानिक राजाओं से अधिक शक्ति थी, जो आम तौर पर विधि द्वारा रहते हैं और वैधानिक प्राधिकार द्वारा प्रतिसंतुलित होते हैं; धार्मिक मुद्दों पर भी पश्चमी राजाओं की तुलना में इन त्सारों के पास अधिक प्राधिकार था। रूस में, त्सारवादी एकतन्त्र की शुरुआत रूस के इवान तृतीय (1440−1505) के काल में हुई और १९१७ की रूसी क्रान्ति के बाद उसे ख़त्म कर दिया गया।

श्रेणी:राजतन्त्र
श्रेणी:रूस का राजनीतिक इतिहास
श्रेणी:Muscovy की राजनीति
श्रेणी:रूसी साम्राज्य की राजनीति
श्रेणी:रूसी साम्राज्य का समाज
आरडी-120

## इन्हें भी देखें

## सन्दर्भ

श्रेणी:रूस और सोवियत संघ के रॉकेट इंजन
एकतन्त्र

**एकतन्त्र** () सरकार का एक तन्त्र है, जिस में सर्वोच्च शक्ति एक व्यक्ति के हाथों में केन्द्रित होती है, जिसके निर्णय न तो बाह्य विधिक अंकुशों के अधीन होते हैं और न ही लोकप्रिय नियन्त्रण की नियमित क्रियाविधियों के अधीन होते हैं (जब तक की तख़्तापलट या जन विद्रोह की अन्तर्निहित धमकी का अपवाद सामने न हो)। पूर्ण राजतन्त्र और तानाशाही एकतन्त्र के प्रमुख ऐतिहासिक प्रकार हैं। बहुत शुरूआती काल में, "एकतन्त्री" () शब्द शासक की एक अनुकूल विशेषता के रूप में गढ़ा गया था, जिसका कुछ सम्बन्ध "हितों के संघर्षों का अभाव" की अवधारणा से था! प्लेटो एकतंत्र को निरंकुश तंत्र बतलाता है!

श्रेणी:सरकार के रूप
कहामिम एयर बेस

**कह्मेमिम एयर बेस**; (अंग्रेजी:Khmeimim Air Base, या **Hmeimim Air Base**) सीरिया का एक प्रमुख सैन्य अड्डा है इस एयर बेस का प्रयोग रुसी सेना सीरियाई गृहयुद्ध में राष्ट्रपति बशर अल असद के विद्रोहियों के विरुद्ध हवाई हमलों के लिए उपयोग कर रही है।

## सन्दर्भ

श्रेणी:सीरिया
श्रेणी:सीरिया के हवाई अड्डे
४चैन

[अंगूठाकार|[४चैन]]
**४चैन** एक अंतरजाल-स्थित विचार-विमर्श मंच, जो विश्व के सबसे लोकप्रिय जालस्थलों से एक है। यहाँ पर चर्चा आंग्ल भाषा में होती है, हालांकि विश्वभर के बुद्धिजीवी यहाँ एकत्रित होते हैं। कर्मचारियों के सिवाय यहाँ कोई पंजीकृत सदस्य नहीं है - ४चैन पर बुद्धिजीवी प्रायः अज्ञात नाम से अपने विचार व्यक्त करते हैं। यह विश्व के सबसे अधिक अराजकतावादी और प्रभावशाली जालस्थलों में से एक है।

४चैन की स्थापना वि. स. २०६० (२००३ ईस्वी) में की गयी थी। इसके मूल संस्थापक श्री क्रिस्टोफर पूल आजकल गूगल के कर्मचारी हैं, जबकि इसके वर्तमान स्वामी श्री हिरोयुकी निशिमूरा हैं। मूलतः: ४चैन पर जापानी संस्कृति के प्रेमी मांगा एवं ऐनिमे जैसे विषयों पर चर्चा करते थे। परंतु समय के साथ-साथ यहाँ पर अन्य विषयों में रूचि रखने वाले बुद्धिजीवी भी एकत्रित होने लगे। आज ४चैन पर भाँति-भाँति के समुदाय ("बोर्ड") हैं: इतिहास, कला, खेल, गणित, चलचित्र, परिवहन, प्रकृति, प्रौद्योगिकी, मानविकी, यात्रा, राजनीति, विज्ञान, व्यापार, शस्त्र, संगीत, संस्कृति, समाचार, साहित्य, स्वास्थ्य आदि।

४चैन अंतरजाल सक्रियतावाद एक प्रमुख केंद्र है। वि. स. २०७३ (ईस्वी २०१६) के संयुक्त राज्य राष्ट्रपति चुनाव के समय ४चैन विजेता श्री डॉनल्ड ट्रम्प के समर्थकों का यह एक प्रमुख मंच था। विश्व-विख्यात संघ एनोनिमस की उत्पत्ति यहीं पर हुई थी। लॉलकैट जैसे कई मीम भी यहीं से उद्भूत हुए। ४चैन के बुद्धिजीवियों ने कई अन्य अच्छे कार्यों में भी अपना योगदान दिया है, जैसे कि अपराधियों को पकड़ने में प्रशासन की सहायता, वृद्ध सैनकों के जन्मदिवस समारोह का आयोजन आदि। 

## सन्दर्भ

## बाहरी कड़ियाँ
* 

श्रेणी:अंतरजाल पोर्टल
भारत में प्रतिबन्धित वेबसाईटो की सूची

भारत के उच्चतम न्यायालय ने पूरे देश में कुछ जालस्थलों पर प्रतिबंध लगाया है। इन जिनकी जालस्थलों की सूची इस प्रकार से है:

## सन्दर्भ

श्रेणी:सूचियाँ
श्रेणी:भारत में प्रतिबन्ध
अनिल बैजल

**अनिल बैजल ** भारतीय प्रशासनिक सेवाके अवकाश प्राप्त  अधिकारी है।यह अटल बिहारी वाजपेयी मंत्रिमंडल में गृह सचिव के पद पर रह चुके हैं। दिनांक ३१ दिसंबर २०१६ से लेकर १८ मई २०२२ तक वे नई दिल्ली के २१ वें उप राज्यपाल के पद में कार्यरीत थे। उन्होंने १८ मई २०२२ को इस्तीफा दे दिया।  

## सन्दर्भ

श्रेणी:भारतीय प्रशासनिक सेवा अधिकारी
श्रेणी:दिल्ली
ऐशबोर्न

**ऐशबोर्न** (Ashbourne), इंग्लैंड के डर्बीशयर का एक नगर है, जो डर्बी से २० किमी उत्तर-पश्चिम में स्थित है। यह दो छोटी घाटियों के बीच में बसा है और कृषि-व्यापार का अच्छा केंद्र है। संकर्षा (कॉर्सेट) बनाना यहाँ की विशेषता है। धातुओं से यहाँ बर्तन भी बनाए जाते हैं।

## सन्दर्भ

श्रेणी:इंगलैंड के नगर
ऐल्सैस लोरेन

**ऐल्सैस लोरेन** (Imperial Territory of Alsace-Lorraine;  या *Elsass-Lothringen*) वह भूभाग है जिसका निर्माण 1871 में जर्मन साम्राज्य ने फ्रांस-प्रशा युद्ध में फ्रांस से जीतने के बाद बनया था। सन् 1919 ई. में यह फिर फ्रांस को दे दिया गया, परंतु सन् 1940 ई. में जर्मनी ने वापस ले लिया। 

1871 ई. के पश्चात् जर्मनी ने इसे तीन प्रशासनिक विभागों में विभाजित किया–'ऊपरी ऐल्सैस', 'निचला ऐल्सैस' तथा लोरेन। फ्रांसीसियों ने भी इसे तीन विभागों में बाँटा–हो-राइन, बा-राइन, तथा मोज़ेल। प्राकृतिक रूप से भी ऐल्सैस की अपनी सीमाएँ हैं। पश्चिम में फ्रांस की सीमा, पूर्व में बाडेन तथा दक्षिण में यह स्विट्ज़रलैंड से घिरा है। इस क्षेत्र की जनसंख्या सन् 1936 ई. में 19,15,627 थी, जिनमें से केवल दस प्रतिशत ही फ्रांसीसी बोलनेवाले थे, अन्य सब जर्मन (जैसे स्विटज़रलैंड के बेसल अंचल में बोली जानेवाली जर्मन भाषा) बोलनेवाले थे। 

यद्यपि ऐल्सैस में पोटाश तथा मिट्टी के तेल का उत्पादन होता है, तथापि यह प्रदेश कृषि उत्पादन, वस्त्र, मशीनों इत्यादि के लिए अधिक प्रसिद्ध है। लोरेन का अत्यधिक महत्व यहाँ के लोहे तथा कोयले के कारण है, जो औद्योगिक तथा सामरिक दोनों दृष्टियों से यूरोप में शक्ति के पासंग हैं। इसके अतिरिक्त यह बड़े-बड़े व्यापारिक तथा आवागमन के अन्य मुख्य मार्गो–राइन, सैवर्न तथा बर्गेडी के द्वार–पर होने से फ्रांस तथा जर्मनी दोनों के लिए सोने की चिड़िया है। इसका 2,000 वर्षो का इतिहास बताता है कि यह यूरोपीय राजनीति में सदैव झगड़े की जड़ रहा है और सन् 1870 ई. से तो विश्व राजनीति में भी काफी प्रसिद्ध रहा है। इसकी पूर्वी सीमा पर उत्तर से पूर्व दिशा में 115 मील तक राइन नदी बहती है, स्ट्रैबर्ग के नीचे ईल (लंबाई 190 किमी मील) इसमें योग देती है। संपूर्ण प्रदेश का प्राय: 50% भाग कृषि योग्य है, 11.6 चरागाह के योग्य तथा 30.8% जंगल है। इस प्रदेश के मुख्य नगर स्ट्रैसबर्ग, मेट्ज़ तथा क्लोमार हैं।

श्रेणी:जर्मन साम्राज्य के प्रदेश
श्रेणी:फ्रांस का राजनीतिक इतिहास
वाशिंगटन ऐल्स्टन

**वाशिंगटन ऐल्स्टन** (Washington Allston ; १७७९-१८४३) अमरीकी कवि तथा चित्रकार थे। 

उन्होने शिक्षा हार्वर्ड विश्वविद्यालय में पाई। युवावस्था में लंदन, पेरिस, रोम, वेनिस आदि का भ्रमण कर पुन: अमरीका लौट आए और वहीं अपना कार्य आरंभ कर दिया। इनकी कलाकृतियों में प्रकाश और छाया के प्रयोग तथा रंगों के चुनाव आदि में वेनिस की शैली का प्रभाव परिलक्षित है, इसीलिए इन्हें 'अमरीकी तिशियन' भी कहा जाता है। इनके चित्र मिलान के राजभवन और सांता मेरिया के गिरजे में हैं जो इनके गुरु कोरेज्जो की कृतियों से भी अधिक श्रेष्ठ हैं।

ये स्वयं धार्मिक स्वभाव के थे और इनके अधिकांश चित्रों की कथा वस्तु भी बाइबिल की कहानियाँ हैं। सर्वोत्तम कृतियाँ–'मृत व्यक्ति का पुनर्जीवन', 'देवदूत द्वारा संत पीतर की मुक्ति' और 'जेकोब का स्वप्न' हैं।

लेखक के रूप में अभिव्यक्ति की सुगमता और काल्पनिक शक्ति के लिए ये विख्यात हैं। कोलरिज (ऐल्स्टन द्वारा बनाया जिसका चित्र आज भी नैशनल गैलरी में है) का कहना था कि *उस युग में कला और काव्य के क्षेत्र में कोई और ऐल्स्टन की समता नहीं कर सकता था।* 

## कला दीर्घा

Image:Storm Rising at Sea.jpg|*Storm Rising at Sea*, 1804, Museum of Fine Arts, Boston, Massachusetts
Image:Moonlit Landscape.jpg|*Moonlit Landscape*, 1809, Museum of Fine Arts, Boston, Massachusetts
Image:Allston, Washington - Coast Scene on the Mediterranean, oil on canvas, 1811.jpg|*Coast Scene on the Mediterranean*, 1811, Columbia Museum of Art, Columbia, South Carolina
Image:1811 PoorAuthor RichBookseller byWashingtonAllston MFABoston.jpeg|*The Poor Author and the Rich Bookseller*, 1811
Image:Samuel Taylor Coleridge by Washington Allston retouched.jpg|*[[Samuel Taylor Coleridge]]*, 1814, Dove Cottage, Wordsworth Museum, Grasmere, England
Image:1815 DonnaMencia byWashingtonAllston MFABoston.jpeg|*Donna Mencia in the Robber's Cavern*, 1815
File:Washington Allston - Hermia and Helena - Google Art Project.jpg|*Hermia and Helena*, (from A Midsummer Night's Dream) from c. 1818
Image:1819 Beatrice byWashingtonAllston MFABoston.jpeg|*Beatrice*, 1819, Museum of Fine Arts, Boston
Image:1831 SpanishGirl byWashingtonAllston MMA.jpg|*The Spanish Girl in Reverie*, 1831
File:Two Artists in the Old Library, Washington Allston's Picture, 'Jacob's Dream', Hanging over the Fireplace ('The Artist and the Amateur').jpeg|*Two Artists in the Old Library, Washington Allston's Picture, 'Jacob's Dream', Hanging over the Fireplace ('The Artist and the Amateur')*, J. M. W. Turner, 1827
File:William Ellery Channing by Allston.jpg|*Portrait of [[William Ellery Channing]]* 
File:Washington Allston, American - Scene from Shakespeare's "The Taming of the Shrew" (Katharina and Petruchio) - Google Art Project.jpg|*Scene from Shakespeare's "The Taming of the Shrew"* (Katharina and Petruchio)


श्रेणी:अमेरिकी कवि
श्रेणी:अमेरिकी चित्रकार
पश्चिम बंगाल विधानसभा

**पश्चिम बंगाल विधान सभा** () भारतीय राज्य पश्चिम बंगाल का एकसदनीय विधान भवन है। यह कोलकाता के बीबीडी बाग में स्थित है। विधान सभा के सदस्य सीधे जनता द्वारा चुने जाते हैं। विधानसभा में 295 सदस्य है जिनमे 295 सीधे जनता के द्वारा तथा। इसका कार्यकाल 5 वर्ष का है।

## सन्दर्भ

श्रेणी:पश्चिम बंगाल की राजनीति
श्रेणी:भारत के राज्यों की विधायिकायें
श्रेणी:पश्चिम बंगाल सरकार
अमर पुरा (जोधपुर)

**अमर पुरा** एक छोटा सा गांव है जो भारतीय राज्य राजस्थान तथा जोधपुर ज़िले के शेरगढ़ तहसील के अंतर्गत आता है।

**अमर पुरा** गांव के ज्यादातर लोग खेती पर निर्भर करते हैं इस कारण रोजगार का साधन ही यही है।

२०११ की भारतीय राष्ट्रीय जनगणना के अनुसार गांव की जनसंख्या ७१९  है।

## सन्दर्भ

श्रेणी:शेरगढ़ तहसील के गांव
श्रेणी:जोधपुर ज़िले के गाँव
नवागढ़

**नवागढ़** (Nawagarh) भारत के छत्तीसगढ़ राज्य के बेमेतरा ज़िले में स्थित एक नगर है।

## विवरण
पहले यह अवभाजित दुर्ग जिले में था। यह दुर्ग से इसकी दूरी करीब 100 कि०मी० और बेमेतरा से 25 कि०मी० है। यह मुंगेली व बेमेतरा जिले के ठीक मध्य में स्थित है। मंदिरों की नगरी कहा जाने वाला नवागढ़ अपने आप में पुरातात्विक इतिहास संजोए है। कल्चुरी राजाओं के 36 गढ़ों में से एक गढ़ के रूप में नवागढ़ आज भी प्रतिष्टित है। जहाँ राजा के द्वारा निर्माण करायी हुई बावड़ी आज भी बावली पारा में विद्यमान है, जिसमें अत्यधिक पानी होने के कारण लोहे के दरवाजे से बंद कर दिया गया है, जो पहले पुरे नगर में जल का स्रोत हुआ करता था। यहाँ समय-समय पर अनेक प्राचीन अवशेष मिलते हैं, जो इसकी पुरातात्विक महत्त्व को प्रदर्शित करता है। नवागढ़ और उसके आसपास उपजाऊ भूमि है। लेकिन सिंचाई का साधन नहीं होने के कारण कृषि उन्नत नहीं है। श्री शमी गणेश का विश्व का एक मात्र प्रसिद्ध मन्दिर नवागढ़ की शोभा को चार चाँद लगाता है। इस मन्दिर की रचना तांत्रिक विधि द्वारा की गयी है। इसके अतिरिक्त यहाँ पर बहुत प्राचीन तालाब है,यहाँ तालाबो की बहुत संख्या है|

## इन्हें भी देखें
* बेमेतरा ज़िला

## सन्दर्भ

श्रेणी:बेमेतरा ज़िला
श्रेणी:छत्तीसगढ़ के नगर
श्रेणी:बेमेतरा ज़िले के नगर
लेडो, असम

**लेडो** (Ledo) भारत के असम राज्य के तिनसुकिया ज़िले में स्थित एक शहर है। यह बड़ी लाइन का भारत का पूर्व का अन्तिम स्टेशन है। लेडो मार्ग यहीं से आरम्भ होता है। 

## भूगोल
लेडो, समुद्र तल से 150 मीटर की ऊँचाई पर स्थित है।

## इन्हें भी देखें
* लेडो मार्ग
* डिब्रूगढ़ ज़िला

## बाहरी कड़ियाँ
* लेडो जानकारी

## सन्दर्भ

श्रेणी:असम के नगर
श्रेणी:तिनसुकिया ज़िला
श्रेणी:तिनसुकिया ज़िले के नगर
तवांग मठ

**तवांग मठ** भारत के अरुणाचल प्रदेश में स्थित एक बौद्ध मठ है। यह भारत का सबसे बड़ा बौद्ध मठ है और ल्हासा के पोताला महल के बाद विश्व का दूसरा सबसे बड़ा मठ है। यह तवांग नदी की घाटी में तवांग कस्बे के निकट स्थित है।

300 साल पहले बने इस मठ को बौद्ध भिक्षु अंतरराष्ट्रीय धरोहर मानते हैं। इसे 1680 में मेराक लामा लोद्रे ग्यास्तो ने बनवाया। इसमें 570 से ज्यादा बौद्ध भिक्षु रहते हैं। समुद्र तल से 10,000 फुट की ऊँचाई पर तवांग चू घाटी में बने इस मठ में दुनिया भर के बौद्ध भिक्षु और पर्यटक आते हैं। पहाड़ी पर बने होने के कारण तवांग मठ से पूरी त्वांग घाटी के खूबसूरत दृश्य देखे जा सकते हैं।

यह मठ दूर से दुर्ग जैसा दिखाई देता है। इसके प्रवेश द्वार का नाम 'काकालिंग' है जो देखने में झोपडी जैसा लगता है और इसकी दो दीवारों के निर्माण में पत्थरों का प्रयोग किया गया है। इन दीवारों पर खूबसूरत चित्रकारी की गई है जो पर्यटकों को बहुत पसंद आती है।

center|thumb|550px|तवांग मठ

## बाहरी कड़ियाँ
*Tawang Monastery multilingual site
*तवांग मठ, तवांग
*धरती का छुपा स्वर्ग – ‘तवांग’
*प्राचीन तवांग मठ में आधुनिकता की लहर 

श्रेणी:अरुणाचल प्रदेश
श्रेणी:बौद्ध मठ
भाषा (एशियाई भाषाएँ)

***भाषा***, ***भासा***, ***बासा***, या ***फासा***, अनेक एशियाई भाषाओं के लिये प्रयुक्त होने वाला शब्द है। यह मूलतः संस्कृत के 'भाषा' के ही अपभ्रंश हैं। एक समय में हिन्दी को भी 'भाखा' (या भाषा) कहा जाता था। 

## संथाली भाषा

* हिन्दी भाषा
* *[[इंडोनेशियाई भाषा|भाषा इंडोनेशिया]]* - इंडोनेशिया की भाषा
* *[[भाषा मलेशिया]]* - मलेशिया की भाषा
* *[[भाषा मलयु]]* -- मलय भाषा
* भाषा जावा तथा भाषा जावी -- जावा की भाषा
* भाषा सुन्दा -- सुन्दनी भाषा (Sundanese language)
* भाषा बाली -- बाली की भाषा
* भाषा सूग (Bahasa Sūg) -- ताउसुग भाषा
* भाषा मिनांगकबौ (Baso Minangkabau) -- मिनांगकाबौ (Minangkabau) की भाषा
* भाषा बेतावी -- बेतावी भाषा
* भाषा अचेह (Bahsa Acèh) -- अचेहनी भाषा (Acehnese language)
* भाषा चिया-चिया (चिया-चिय भाषा / Cia-Cia language)
* भाषा ख्मेर () -- ख्मेर की भाषा
* भाषा लाओ () -- ()
* भाषा थाई -- थाईलैण्ड की भाषा ()
* म्यांमा भाषा -- बर्मा की भाषा ()
* सिंहल भासाव (श्रीलंका की भाषा)  ()
* नेपाल भाषा -- नेपाल के नेवार क्षेत्र की भाषा
* Malaysian Sign Language is *Bahasa Isyarat Malaysia*
* भाषा रोजक -- का मलय भाषा में अर्थ है- मिश्रित भाषा
* भाषा गाउल या भाषा प्रोकेम -- इण्डोनेशिया की स्लैंग भाषा

## इन्हें भ


*मुण्डरी
*

श्रेणी:संस्कृत शब्द